Čevų kalba

Čevų kalba arba čičeva bei činiandža (chiChewa, chiNyanja) – Nigerio-Kongo kalbų šeimos, bantų kalbų grupės kalba. Vartojama daugiausia čevų tautybės žmonių, taip pat dalies ngonių bei kundų. Plačiausiai vartojama Malavyje, Zambijoje (ypač Rytų provincijoje), Mozambike (Tete, Njasos provincijose), Zimbabvėje. Tai valstybinė kalba Malavyje bei regioninė kalba Zambijoje.

Čevų kalba turi šias tarmes: čevų, petų, ngonių, mangandžų, Niasos, kundų.

XIX a. pab. išleisti pirmi Biblijos vertimai bei gramatika šia kalba.

Nuorodos 

Bantų kalbos